שלומית עוזיאל

שלומית עוזיאל (נולדה ב-29 בינואר 1970) היא עורכת, מחברת ומרצה ישראלית בתחום הלשון העברית.

ביוגרפיה 
נולדה ב-1970, בת לגילה רז ולטייס הקרב זאב רז. למדה באוניברסיטה העברית (BA בביולוגיה) ובמכון כהן באוניברסיטת תל אביב (MA בהיסטוריה ופילוסופיה של המדע). במקביל למדה לשון ובלשנות באוניברסיטה העברית ובאוניברסיטה הפתוחה.

כיהנה כעורכת גליליאו – כתב עת למדע ולמחשבה (2006–2008) וכעורכת ביואינפורם, כתב עת לקהילת מדעי החיים והביוטכנולוגיה בישראל (2010–2011). עורכת בהוצאת למדא עיון של האוניברסיטה הפתוחה, ועורכת, עורכת מדעית וכותבת במכון דוידסון לחינוך מדעי ובקרן הלאומית למדע (ISF).

ספרה "מוציאה לשון: הפתעות מהמגירה הסודית של העברית" ראה אור בשנת 2021 בהוצאת עם עובד.

כותבת ומגישה את הפינה "מוציאה לשון", העוסקת בסוגיות לשוניות בספרות, ב"מה שכרוך", מגזין הספרות היומי של רדיו "כאן תרבות".

עורכת סדרת "למדא מארחת" – הרצאות וימי עיון בתחום השפה ומלאכת הספר באוניברסיטה הפתוחה.

כותבת הבלוג "הקוראת הראשונה", העוסק בשפה, בלשון העברית ובעריכה.

חיים אישיים 
מתגוררת בתל אביב עם בן זוגה, הכותב, היוצר והעורך אוהד עוזיאל (בנו של העיתונאי והסופר מאיר עוזיאל), ועם שני ילדיהם.

קישורים חיצוניים 

 
 שלומית עוזיאל באתר עם עובד
 אריאל שנבל, "האם העברית בימינו מידרדרת, או שהקינות על מצב הלשון הן מסורת ותיקה? ארבעה מומחים לעברית מספרים על הטעויות שמכעיסות (או משעשעות) אותם במיוחד, ומציעים דרכים לשפר את העברית של הישראלים", באתר מקור ראשון, 8 באוגוסט 2021
 שלומית עוזיאל ב"מה שכרוך", תוכנית הרדיו הספרותית של תאגיד השידור הישראלי בהגשת מיה סלע ויובל אביבי, 27 ביולי 2021
 שלומית עוזיאל ב"פנינת תרבות", אתר הרצאות ואירועי תרבות לספריות
 הקוראת הראשונה, הבלוג של שלומית עוזיאל העוסק בשפה, בלשון העברית ובעריכה

הערות שוליים 

עורכות ישראליות
בלשניות ולשונאיות ישראליות
עורכים ספרותיים ישראלים
בלשנים ולשונאים ישראלים
בלוגריות ישראליות
בלוגרים ישראלים
בוגרות אוניברסיטת תל אביב
בוגרי אוניברסיטת תל אביב
עורכות ספרותיות ישראליות
עורכי כתבי עת ישראלים
עורכות כתבי עת ישראליות
תל אביב-יפו: אישים
ישראליות שנולדו ב-1970
ישראלים שנולדו ב-1970